Oļģerts Ābelīte

Oļģerts Ābelīte (dzimis , miris ) bija latviešu grafiķis. Sevišķi pazīstamas ir Ābelītes grāmatu grafikas. Ilustrējis Ezeriņa, Leimanes, Servantesa, Raiņa, Kostēra un citu autoru darbus, kopā vairāk nekā četrdesmit grāmatu. Darbiem raksturīgi spēcīgi gaismēnas laukumu kontrasti un pacilājošs tēlojums.

Dzimis Rīgā. Tēvs strādāja par dekorāciju gleznotāju Rīgas Vācu teātrī. 1917. gadā sāka iet skolā. Izstājās no vidusskolas priekšpēdējās klases un sāka strādāt O. Meijera reklāmu darbnīcā. Vēlāk strādāja Rīgas ostā gadījumdarbus un vakaros mācījās Ugas Skulmes privātstudijā. Pēc tam strādāja Romana Sutas porcelāna apgleznošanas darbnīcā "Baltars" un iestājās Rīgas Tautas augstskolas zīmēšanas un gleznošanas studijā pie Romana Sutas un Sigismunda Vidberga. 1930. gadā iestājās mākslinieku apvienībā "Zaļā vārna". 1939. gadā pievērsās grāmatu grafikai. 1940. gada beigās pārcēlās uz dzīvi Ikšķilē, kur arī nodzīvoja līdz mūža beigām 1972. gadā. Mākslinieks apbedīts Ikšķiles kapsētas zvanu torņa kalniņā.

Kategorija:1909. gadā dzimušie
Kategorija:1972. gadā mirušie
Kategorija:Latviešu grafiķi
Kategorija:Mākslinieku biedrības "Zaļā vārna" mākslinieki
Kategorija:Latvijas grafiķi